Manuel Amoros

Manuel Amoros (nar. Manuel Marcel Amoros 1. február 1962, Nîmes, Francúzsko) je bývalý francúzsky futbalový obranca. 

 Hráčska kariéra 
Vrchol kariéry dosiahol ako hráč Olympique Marseille, keď v roku 1993 s týmto klubom vyhral Ligu majstrov, aj keď vo finále nenastúpil. Dva roky predtým vo finále EPM proti CZ Belehrad v záverečnom rozstrele nepremenil rozhodujúci pokus  a trofej získal súper. Bol 5-násobným francúzskym majstrom (2x s Monacom a 3x s Marseille).

 Reprezentácia 
V reprezentácii debutoval ako 20-ročný 23. februára 1982 proti Taliansku a o štyri mesiace už hral na svetovom šampionáte. V poslednom zápase skupiny proti Česko-Slovensku v poslednej minúte odvrátil strelu, ktorá smerovala do siete. Ak by padol gól, Francúzsko by vypadlo, takto sa dostalo až do semifinále. Na ME 1984 nastúpil v otváracom stretnutí proti Dánsku, ale nedohral, keď udrel hlavou Jespera Olsena, bol vylúčený a po trojzápasovom treste nastúpil až vo finále ako striedajúci hráč. Celkovo nastúpil  v reprezentácii 82-krát a strelil 1 gól.

Trofeje
Ligue 1: 1988, 1990, 1991, 1992
Coupe de France: 1985
Liga majstrov: 1993
Majstrovstvá Európy: 1984

Externé odkazy
Manuel Amoros na stránkach francúzskej futbalovej federácie

Kategória:Francúzski futbalisti
Kategória:Hráči AS Monaco FC
Kategória:Hráči Olympique de Marseille
Kategória:Hráči Olympique Lyonnais
Kategória:Francúzske osobnosti španielskeho pôvodu
Kategória:Osobnosti z Nîmes